Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A közoktatásról szóló 1993. évi LXXIX. törvény (a továbbiakban: Köot.) 2. sz. mellékletében sorolja fel az
Paragraph Index: 620

A közoktatásról szóló 1993. évi LXXIX. törvény (a továbbiakban: Köot.) 2. sz. mellékletében sorolja fel az adatfajtákat, amiket a tanulókról valamennyi intézményben nyilván kell tartani, illetve meghatározza azt, hogy ezek közül melyiket kinek lehet továbbítani. Ez a fajta törvényi szabályozás azonban túl általános, és formálissá teszi azt az Avtv. 8. §-ában elõírt követelményt, hogy az adattovábbításhoz nem elég az ezt lehetõvé tevõ kifejezett törvényi rendelkezés, hanem arra is szükség van, hogy az adatkérõnek is legyen jogalapja a továbbított adatok kezelésére. Miután a Köot. nem mondja ki azt, hogy a kért adatok átadását mikor lehet megtagadni, ezért a gyakorlatban ezzel ritkán élnek a megkeresett intézmények. Az Avtv. 2. § 2. pontja szerint különleges személyes adatoknak minõsülõ, a dohányzásra, az alkohol- és a drogfogyasztásra irányuló adatok nevesített gyûjtésére az oktatási intézményeknek nincs törvényi felhatalmazása. A házirendben fegyelmi vétség miatt büntetendõ egyedi esetek kivizsgálásánál azonban mégis ez történik, de elõfordult már az is, hogy prevenciós ellenõrzési céllal egy egész osztály tanulóinak erre vonatkozó adatait rögzítették. Ezt az ügyet a helyszínen kivizsgálva az adatvédelmi biztos állásfoglalásában arra hívta fel a figyelmet, hogy sem a házirend, sem a szülõk kollektív elhatározása nem pótolja az adatkezeléshez az érintettek részérõl szükséges önkéntes, tájékozott és határozott írásbeli hozzájárulást. A jogalap nélküli adatkezelés az összegyûjtött kérdõívek azonnali megsemmisítésével megtörtént. A jövõre nézve a diákok ismereteit, tapasztalatait kötetlen beszélgetéseken vagy névtelen kérdõívek segítségével célszerû felmérni, és ennek megfelelõen kell tájékoztatni õket a reális veszélyekrõl. (49/A/2002) Hasonló konfliktus adódott abból, amikor egy fõvárosi kerületben az Állami Népegészségügyi és Tisztiorvosi Szolgálat (a továbbiakban: ÁNTSZ) az iskola házirendje szerint tilos dohányzás miatt már megfenyített tanulóinak névsorát és lakcímét kérte. Az adatkérésre a nemdohányzók védelmérõl és a dohánytermékek fogyasztásának, forgalmazásának egyes szabályairól

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes